b"\n_START_ARTICLE_\nCal Borres (Biosca)\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de pedra ben escairada. T\xc3\xa9 planta poligonal irregular, amb tres fa\xc3\xa7anes. La casa est\xc3\xa0 constru\xc3\xafda sobre la roca. Ha patit diverses remodelacions, actualment \xc3\xa9s un restaurant i s'ha remodelat recentment. On antigament hi havia el corral i el paller, ara hi ha una gran sala de ball i un restaurant. La part de l'habitatge, s\xc3\xb3n les cuines i tamb\xc3\xa9 hi ha celler. L'acc\xc3\xa9s al restaurant ve donat pel pont que ens porta a l'esgl\xc3\xa9sia del poble. Hi ha un porxo abans de l'entrada principal. Tamb\xc3\xa9 hi ha un acc\xc3\xa9s a sala de ball pel carrer. A les cuines s'hi accedeix per la pla\xc3\xa7a l'esgl\xc3\xa9sia tamb\xc3\xa9. T\xc3\xa9 diverses obertures (finestres, finestrals) que hi donen molta llum.\n_START_SECTION_\nHist\xc3\xb2ria\n_START_PARAGRAPH_\nCal Borres est\xc3\xa0 dins el nucli hist\xc3\xb2ric de Biosca, al costat del que devia ser un dels portals d'entrada a la vila emmurallada a l'Edat Mitjana. L'estructura que presenta aquest edifici en tres plantes ben diferenciades ens permet datar-lo al segle XVII, ja que aquesta \xc3\xa9s pr\xc3\xb2pia del renaixement que  va donar-se primer a les ciutats i posteriorment a l'\xc3\xa0mbit rural. Es tracta d'una casa senyorial, si b\xc3\xa9 ara propietat d'una fam\xc3\xadlia pagesa; no trobem cap escut ni inscripci\xc3\xb3. Per les seves caracter\xc3\xadstiques i envergadura sembla que el propietari devia ser un pag\xc3\xa8s benestant: la casa est\xc3\xa0 equipada amb un celler, un gran cup de vi, pica d'oli i dip\xc3\xb2sit de gra."